open-index/open-wikipedia-markdown huggingface dataset:
Tucker Carlson

**Tucker Swanson McNear Carlson** (* 16. máj 1969, San Francisco, Kalifornia) je americký konzervatívny politický komentátor a spisovateľ, ktorý v rokoch 2016 až 2023 viedol politickú talkshow *Tucker Carlson Tonight* na stanici Fox News. Od ukončenia zmluvy so spoločnosťou Fox News moderuje reláciu *Tucker on X* (pôvodne *Tucker on Twitter*). Carlson, obhajca bývalého amerického prezidenta Donalda Trumpa, je označovaný za „azda najvýraznejšieho zástancu ‚trumpizmu‘“ a za „najvplyvnejší hlas v pravicových médiách, bez tesnej konkurencie“.

## Životopis
Carlson začal svoju mediálnu kariéru v 90. rokoch 20. storočia, keď písal pre *The Weekly Standard* a iné publikácie. V rokoch 2000 až 2005 bol komentátorom CNN a v rokoch 2001 až 2005 spolumoderátorom *Crossfire*, diskusného programu tejto siete v hlavnom vysielacom čase. V rokoch 2005 až 2008 moderoval nočný program *Tucker* na stanici MSNBC. V roku 2009 sa stal politickým analytikom pre Fox News, kde vystupoval v rôznych reláciách, až kým nespustil svoju vlastnú. V roku 2010 Carlson spoluzakladal a pôsobil ako prvý šéfredaktor pravicovej spravodajskej a názorovej webovej stránky *The Daily Caller*, až kým v roku 2020 nepredal svoj vlastnícky podiel a neodišiel. Napísal tri knihy: *Politici, straníci a paraziti* (*Politicians, Partisans, and Parasites*, 2003), *Loď bláznov* (*Ship of Fools*, 2018) a *Dlhý sklz* (*The Long Slide*, 2021).

V apríli 2023 spoločnosť Fox News Carlsona prepustila na základe jeho predošlých kontroverzných vyjadrení a zrušila jeho reláciu bez akéhokoľvek vysvetlenia. *Tucker Carlson Tonight* bol v tom čase jednou z najsledovanejších káblových spravodajských relácií v krajine. Jeho najnovšie pôsobenie sa viaže na platformu X. Prvá časť *Tucker on Twitter* bola vydaná 6. júna 2023 a trvala niečo vyše 10 minút.

V roku 2004 sa zriekol svojej pôvodnej podpory vojny v Iraku. V roku 2016 vyjadril v *Politico* podporu Donaldovi Trumpovi. Carlson pochválil predsedu vlády Viktora Orbána počas svojej návštevy Maďarska v roku 2021.

Vo februári 2024 odvysielal rozhovor s ruským prezidentom Vladimirom Putinom. Šlo o prvý rozhovor, ktorý Putin poskytol západnému novinárovi od začiatku ruskej invázie na Ukrajinu vo februári 2022. Spôsob vedenia rozhovoru, kde Carlson bez výraznejšej snahy o konfrontáciu nechával Putina prednášať dlhé monológy a historické exkurzy, v ktorých sa ako moderátor strácal, podrobilo viacero komentátorov z radov novinárov aj politikov tvrdej kritike, že v konečnom dôsledku zohral vo vzťahu ku kremeľskému režimu rolu „užitočného idiota“. Konzervatívnejší komentátori oceňovali už samotný fakt, že k rozhovoru došlo, ako krok správnym smerom v kontexte slobody médií.

## Referencie

## Iné projekty

## Externé odkazy
* 

## Zdroj

Kategória:Televízni moderátori USA
Kategória:Novinári USA
Kategória:Spisovatelia literatúry faktu
Kategória:Politickí spisovatelia
Kategória:Konšpirační teoretici
Kategória:Osobnosti zo San Francisca
Nekonečná láska

**Nekonečná láska** (tur. *Kara Sevda*) je dramatický turecký seriál, v ktorom hlavné postavy stvárňujú herečka Neslihan Atagül a herec Burak Özçivit. Na Slovensku seriál vysielala TV Doma od 3. apríla 2017 do 21. decembra 2017 od pondelka do štvrtka o 21:40 v dvoch častiach za sebou. Neskôr sa seriál presunul do hlavného vysielacieho času na 20:30. Následne TV Doma seriál reprízovala od 4. februára 2019 do 16. augusta 2019.

## Dej
Nihan (*Neslihan Atagül*) a Kemal (*Burak Özçivit*) sa prvýkrát stretnú na tom najneromantickejšom mieste na svetev autobuse. Obidvaja na seba od tohto vzácneho okamihu nedokážu prestať myslieť. Jednoducho sa do seba až po uši zaľúbia. Lenže Kemal pochádza z chudobnej rodiny a rodina Nihan patrí do vyššej spoločenskej vrstvy. Napriek tomu je rodina Sezinovcov veľmi zadlžená a jedinou záchranou je pre nich pomoc od rodinného priateľa Galipa (*Burak Sergen*), ktorý za záchranu Nihaninej rodiny požaduje, aby sa Nihan vydala za jeho syna Emira (*Kaan Urgancıoğlu*). Nihan však Emira nemôže ani cítiť, je totiž arogantný a chamtivý. Keď Nihan Emira odmietne, Emir sa rozhodne nastražiť na rodinu Sezinovcov pascu a využije na to nič netušiaceho Ozana (*Barış Alpaykut*), Nihaninho brata. A tak, keď Kemal po nejakom čase požiada Nihan o ruku, jej odpoveď mu zlomí srdce. Ešte viac ho zničí správa o tom, že sa Nihan vydala za bohatého Emira Kozcuoğla. Po niekoľkých rokoch sa cesty Nihan a Kemala opäť skrížia, aby zistili aké klamstvá, intrigy a pretvárka zabránili ich spoločnému šťastiu...

## Obsadenie

## Externé odkazy
* Nekonečná láskaČesko-Slovenská filmová databáza
* Nekonečná láskaslovenská webstránka seriálu

## Zdroje
* https://www.markiza.sk/clanok/526905-nekonecna-laska-1-a-2-epizoda
* https://dizilah.com/show/kara-sevda

Kategória:Turecké televízne seriály
Kategória:Televízne seriály z roku 2015
Kategória:Dramatické televízne seriály
Stávok

**Stávok** (; staršie aj **Nástavok**, ) je vrch v Laboreckej vrchovine, krajinnom celku Nízkych Beskýd. Leží na slovensko-poľskej hranici, nad obcou Vyšná Pisaná, približne  severne od Svidníka. 

## Poloha
Nachádza sa v hraničnom hrebeni na severozápadnom okraji vrchoviny. V slovenskej, južnej časti zasahuje na územie Prešovského kraja, okresu Svidník a katastrálne územie obce Vyšná Pisaná, severná časť patrí poľskému Podkarpatskému vojvodstvu, powiatu Krosno a gmine Dukla. Najbližšími sídlami sú juhovýchodne situovaný Šarbov a Krajná Porúbka, južne leží Vyšná a Nižná Pisaná, juhozápadne Dlhoňa a Havranec a severne na území Poľska obec Olchowiec. Je súčasťou Chránenej krajinnej oblasti Východné Karpaty v slovenskej a Magurského národného parku v poľskej časti.

## Opis
Stávok leží v hraničnom hrebeni na severozápadnom okraji Laboreckej vrchoviny a v Poľsku sa nazýva Baranie. Je uzlovým vrchom, pretože na sever i na juh z neho vybiehajú rázsochy. Západne sa nachádza Czerszia (), Čeršľa (), Kačurák () a Filipovský vrch (), južne Rohuľa (), Dubica (), sedlom oddelené Skalné () a Murinčiak (), východne Lipovina (), Lysý vrch (), Zimny wierch () a Derwiska () a severne Kury wierch (), Dzial () a sedlom oddelené Dobańce (). Na južných svahoch pramení Kapišovka, ktorou odteká voda z tejto časti do rieky Ondavy, západnú časť odvodňuje potok Baranie a severovýchodné Olchowczik do Wisloky v povodí Visly. Vrcholom vedie značená Východokarpatská magistrála. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny, ojedinele tiež Ondavskú vrchovinu, Busov, Čergov, Slanské a Vihorlatské vrchy, ojedinele i Tatry.

## Prístup
* po  žlto značenom chodníku z obce Vyšná Pisaná
* po  modro značenom chodníku z obce Nižná Pisaná cez Skalné
* po  červeno značenej magistrále po hrebeni:
** od západu zo sedla Mazgalica cez Čeršľu
** od juhovýchodu z Duklianskeho priesmyku cez Porubské sedlo

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Poľsku
Kategória:Vrchy v okrese Svidník
Kategória:Vyšná Pisaná
Kategória:Vrchy v Podkarpatskom vojvodstve
Isabela Merced

**Isabela Yolanda Moner** (* 10. júl 2001, Cleveland, Ohio, USA) profesionálne známa ako **Isabela Merced** je americká herečka a speváčka. 

## Detstvo
Narodila sa ako Isabela Yolanda Moner, v Clevelande v štáte Ohio. jej matka, sa narodila v Lime, v štáte Peru a otec pochádza z Louisiany. Jej rodným jazykom je španielčina. V roku 2019 si zmenila svoje umelecké meno z Moner na Merced na počesť jej zosnulej babky. 

## Kariéra
Mercedová chcela odmalička herečkou, pričom bola inšpirovaná herečkami ako Shirley Temple a Judy Garland. Začínala v miestnom komunitnom divadle už ako šesťročná. Ako desaťročná debutovala na Broadwayi v inscenácii *Evita*, v ktorej spievala v španielčine s Rickym Martinom.

V roku 2014 bola obsadená do hlavnej úlohy v televíznom seriáli *100 Things to Do Before High School*. V roku 2016 hrala vo filme *Ako prežiť strednú*.

V roku 2018 sa pripojila k hereckému obsadeniu ako Josh Brolin, Catherine Keener a Jeffrey Donovan vo filme *Sicario 2: Soldado*. 

V roku 2019 si zahrala vo filme *Dora a stratené zlaté mesto*. V roku 2023 si zahrala vo filme *Madam Web* a v rovnakom roku mal premiéru aj film **.

## Iné projekty

## Externé odkazy
* 
* 

## Zdroj

Kategória:Detskí herci
Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Divadelné herečky USA
Kategória:Speváčky USA
Kategória:Osobnosti z Clevelandu (Ohio)
József Reményi

**József Reményi** (* 23. január 1877, Košice – † 25. december 1977, Budapešť) bol maďarský sochár medailér a dizajnér mincí.

Po štúdiu v Taliansku a Nemecku pracoval ako učiteľ aplikovaného umenia a neskôr bol nominovaný umeleckým riaditeľom maďarskej mincovne. Považoval sa za jedného z tvorcov maďarského numizmatického umenia, navrhol viac ako 900 plakiet a mincí vrátane niekoľkých mincí maďarskej meny forint.

## Život
József Reményi navštevoval v rokoch 1902 až 1905 školu priemyselného dizajnu a potom pracoval v štúdiu Eduarda Telcsa, kde sa stretol aj s prácou Adolfa von Hildebranda. V roku 1907 navštívil Taliansko. V roku 1909 odišiel do Mníchovského štúdia Georga Roemera o pôsobil tam 3 mesiace.

Ako sochár vytvoril napríklad bronzovú sochu s názvom *A súlydobó* (1912), ženský súbor *Női akt* a Női akt 1, ale aj *Álló női akt*.

Reményi sa stal obzvlášť známym ako medailér. Navrhol viac ako 2000 pamätníkov, mincí, medailí a odznakov. Jedným z jeho prvých diel (1908) bola bronzová plaketa s názvom *Kalotaszeg*, ktorá predstavovala štyri ženy v ľudových kostýmoch transylvánskej oblasti *Kalotaszeg*. Ďalšie jeho dielo nieslo názov *Aurora* (1913, v striebornom aj bronzovom vyhotovení). Vytvoril taktiež diela ako: železný odznak *Kötözőhely* (1916), pamätné medaile na počesť 100. výročia smrti Ludwiga Van Beethovena (1927) a pamätné medaile pri výročí 150. narodenín Ignáca Semmelweisa (1968). V roku 1948 navrhol sériu mincí k 100. výročiu maďarskej revolúcie v rokoch 1848/1849 s portrétom Sándora Petőfiho. Dizajn sa nachádzal na minciach v hodnote 5, 10 a 20 forintov.

József Reményi vyučoval v niekoľkých inštitúciách. V roku 1919 spoločne s Bénim Ferenczym, v rokoch 1928 až 1943 v škole pre priemyselný dizajn a od roku 1932 do roku 1943 aj v odbornej škole. Od roku 1943 sa stal nástupcom umeleckého riaditeľa štátnej mincovne Lajosa Berána. V roku 1948 nastúpil do dôchodku.

Je pochovaný na cintoríne *Farkasréti* v Budapešti.

V roku 2012, pri príležitosti 125. narodenín Józsefa Reményiho, Maďarská národná banka predstavila zberateľskú mincu v nominálnej hodnote 5000 forintov, na ktorej je vyobrazená jeho podobizeň.

## Výstavy
* 1922 – Ernst Múzeum, Budapešť
* 1960 – Műcsarnok, Budapešť
* 1972 – Maďarská národná galéria, Budapešť

## Referencie

## Iné projekty

## Zdroj

Kategória:Maďarskí sochári
Kategória:Medailéri
Kategória:Osobnosti z Košíc
Prevodník

**Prevodník** je zariadenie, ktoré premieňa energiu z jednej formy na druhú. Prevodník zvyčajne premieňa signál jednej formy energie na signál inej formy. Prevodníky sa často používajú v automatizačných, meracích a riadiacich systémoch, kde sa elektrické signály konvertujú do/z iných fyzikálnych veličín (energia, sila, krútiaci moment, svetlo, pohyb, poloha, teplota a iné).

## Druhy
Prevodníky možno klasifikovať do dvoch hlavných skupín:
* mechanické prevodníky – premieňajú fyzikálne veličiny na mechanické výstupy alebo naopak
* elektrické prevodníky – premieňajú fyzikálne veličiny na elektrické výstupy alebo signály, napríklad:
** termočlánok, ktorý mení teplotné rozdiely na malé napätie,
** lineárny variabilný diferenciálny transformátor (LVDT) na meranie lineárneho posuvu. 
Prevodníky možno takisto klasifikovať podľa toho, akým smerom cez ne prechádza informácia. Patria sem napríklad senzory, ktoré prijímajú a reagujú na signál/podnet z okolia. Senzor vytvára signál, ktorý reprezentuje informáciu známu o okolí, ktorá sa potom využíva v telemetrii a informačných a kontrolných systémoch.

## Referencie

## Zdroj
Porubský potok (prítok Ladianky)

**Porubský potok** je potok v geomorfologickom celku Beskydské predhorie a v jeho geomorfologickom podcelku Záhradnianska brázda v regióne Šariš v Prešovskom kraji v okrese Prešov. Je ľavostranným prítokom vodného toku Ladianka. Má dĺžku .

## Prameň
Pramení v  v centrálnej až východnej časti územia obce Okružná v lesnom extraviláne na severnom svahu lesa Veľký laz v okrese Prešov v Prešovskom kraji. 
## Opis toku
Od prameňa tečie severným smerom v lesnom extraviláne obce Okružná, pravým brehom obmýva les Dolinky, preteká cez les Kráľovčík, v  opúšťa územie Okružnej a vteká na územie obce Šarišská Poruba. Vteká do poľnohospodárskeho extravilánu, v  sa rozteká do dvoch ramien, pravé (východné) rameno preteká stredom intravilánu, ľavým brehom obmýva pole Pastovník, pravým brehom obmýva pole Nad debričkami, ľavé (západné) rameno tečie na západ od intravilánu, ľavým brehom obmýva pasienok Uhlisko, v  priberá ľavostranný bezmenný prítok pritekajúci z pasienka Vyšná hora, v  sa obe ramená stekajú. Vodný tok meandruje v poľnohospodárskom extraviláne, preteká cez pole Nad potokmi, v  vteká na územie obce Lada, preteká vez intravilán Lady, v  ústi do Ladianky ako jej ľavostranný prítok v poľnohospodárskom extraviláne na území obce Lada. Ladianka ďalej ústi do Sekčova. Pramení a preteká na území obce Okružná, preteká územím obce Šarišská Poruba a ústi na území obce Lada v okrese Prešov v Prešovskom kraji. Nemá dôležitejší prítok. 

## Pôvod názvu
Názov vodného toku má pôvod v názve obce Šarišská Poruba, cez územie ktorej preteká. Názov obce má pôvod v charakteristickom výskyte vyrúbaného lesného porastu, priestoru vyrúbaného lesa. Vývoj názvu obce podľa dochovaných stredovekých listín: 1410 Mathyuswagasa, 1773 Vagas, 1920 Vagaš, 1948 Šarišská Poruba. Maďarské *vágás* = slovenské *poruba*. Zo slovného základu druhého prvku názvu obce *poruba* rozšírením o formant prídavného mena *-ský* a po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Porubský potok ako súčasť veľmi početnej skupiny názvov v slovenskej toponymii, najmä hydronymii. Hydronymum Porubský potok bolo štandardizované v roku 2013. V súčasnej slovenskej štandardizovanej hydronymii hydronymum Porubský potok nie je jedinečným názvom (február 2024).

## Referencie

Kategória:Potoky na Slovensku
Kategória:Vodné toky v Beskydskom predhorí 
Kategória:Vodné toky v okrese Prešov
Kategória:Okružná (okres Prešov)
Kategória:Šarišská Poruba
Kategória:Lada (okres Prešov)
Pakost rozčapený

**Pakost rozčapený** () je jednoročná bylina z čeľade pakostovité (*Geraniaceae*). Jeho prirodzený areál sa rozprestiera od Európy po juhozápadnú Sibír a západné Himaláje.

## Opis
Pakost rozčapený je jednoročná bylina, vysoká 30 až 50 cm. Byle sú poliehavé až vystúpavé, rozkonárené, dolu riedko, hore hustejšie odstávajúco mäkko chlpaté a žliazkaté.

Stonkové listy sú protistojné, dolné dlhostopkaté, prízemné sú v ružici a zavčasu odumierajú. Čepele sú v obryse okrúhle, s priemerom 4 až 8 cm, do troch štvrtín dlaňovito strihané, dolné sú dlaňovito päťdielne, horné trojdielne, na oboch stranách mäkko chlpaté. Prílistky  sú vajcovito kopijovité, na okraji dlho brvité.

Kvety sú usporiadané v dvojkvetých vidliciach, ktoré sú kratšie ako podporný list. Kvetné stopky sú za plodu sklonené. Ružová päťpočetná koruna je pravidelná. Kvetné lupienky sú voľné, obrátene srdcovité, na báze zúžené do krátkeho, jemne chlpatého nechtíka, na vrchole plytko vykrojené a trocha dlhšie ako kalich. Semenník je päťpuzdrový, s jednou čnelkou rozdelenou na päť blizien. Tyčiniek je desať, nitky sú na báze kopijovito rozšírené. Päťpočetný kalich má lístky voľné, vajcovité, žliazkaté, dvojžilové alebo trojžilové, dlhé 4 až 5 mm, na vrchole s výraznou osťou.

Zobákovité plody sú páperisté, s tromi až štyrmi priečnymi rebrami, dlhé do 8 mm. Po dozretí sa rozpadávajú na päť na vrchole spojených plôdikov. Guľovité semená  sú jemne sieťkované.

## Rozšírenie
Prirodzené rozšírenie pakosta rozčapeného sa rozprestiera od Európy po juhozápadnú Sibír a cez Turecko, severný Kaukaz, Irán a Afganistan až po čínsky Sin-ťiang a západné Himaláje. 
V Európe sa nevyskytuje v Portugalsku, Belgicku, Holandsku, Dánsku, na Britských ostrovoch a v Nórsku a Fínsku.

Na Slovensku je na celom území pomerne vzácny. Výskyty boli ojedinele zaznamenané v Malých Karpatoch, Slovenskom stredohorí, Slovenskom rudohorí a na Muránskej planine.

## Ekológia
Pakost rozčapený obsadzuje vhodné stanovištia od nížin do podhorského stupňa. Rastie na suchých svahoch, vo viniciach, v krovinách, na úhoroch, okrajoch ciest a zboreniskách. Vyhovujú mu výhrevné, vlhkejšie, výživné, zásadité a hlinité pôdy. Kvitne od mája do augusta. Na Slovensku je hodnotený ako zraniteľný druh.  

## Referencie

## Iné projekty

Kategória:Flóra na Slovensku
Kategória:Zraniteľné druhy
rozčapený
Kategória:Rastliny s ružovými kvetmi
Železničná zastávka Ťahanovce

**Železničná zastávka Ťahanovce** () je železničná zastávka na okraji Košíc v mestskej časti Ťahanovce.

Zastávka je súčasťou železničného uzla Košice. Leží na trati ŽSR č. <span style="padding: 1px .5em; color: white; background-color: black; font-weight: bold;">180</span> Žilina - Košice, v medzistaničnom úseku Kostoľany nad Hornádom - Košice. Zároveň ňou prechádza medzinárodná železničná trať č. <span style="padding: 1px .5em; color: white; background-color: black; font-weight: bold;">188</span>, ktorá začína v Košiciach a končí v poľskom meste Muszyna. Zastávka nie je vybavená žiadnym zariadením pre cestujúcich a neumožńuje kúpu cestovných lístkov. Nástupíštia sú upravené a disponujú elektrickými stožiarovými svetlami.

## Dopravné spojenie
* zastávka MHD *Železn. zastávka Ťahanovce*
** linka 

## Referencie

## Iné projekty

## Externé odkazy

* Ťahanovce na vlaky.net

## Zdroj

Ťahanovce
Kategória:Železničná doprava v Košiciach
Zastupiteľstvo Košického samosprávneho kraja

**[[Zastupiteľstvo]] [[Košický samosprávny kraj|Košického samosprávneho kraja]]** je jedným z orgánov Košického samosprávneho kraja.

Zastupiteľstvo zabezpečuje výkon činností a rozhoduje o kľúčových témach Košického samosprávneho kraja. Pôsobnosť Zastupiteľstva Košického samosprávneho kraja určuje zákon NR SR č. 302/2001 Z. z. o samospráve vyšších územných celkov (zákon o samosprávnych krajoch) v platnom znení.

Zastupiteľstvo sa skladá z 57 poslancov volených v priamych voľbách. Predseda Košického samosprávneho kraja je zároveň aj predsedom zastupiteľstva.

## História
Pred zastupiteľstvom pôsobil ako správny orgán v Česko-Slovenskej republike od 1. januára 1949 *Krajský národný výbor* Košického kraja.
Historicky prvé zasadnutie Zastupiteľstva Košického samosprávneho kraja sa uskutočnilo 19. decembra 2001.

## Zloženie
### Volebné obdobie 2022 – 2026
#### Výsledky volieb
# poslanci, ktorí kandidovali ako NEKA – 23 poslancov
# SZÖVETSÉG – ALIANCIA – 12 poslancov
# SMER-SD, SME RODINA – 5 poslanci
# KDH – 4 poslanci
# SaS, Progresívne Slovensko, DOBRÁ VOĽBA a Umiernení - 3 poslanci
# STAROSTOVIA A NEZÁVISLÍ KANDIDÁTI – 3 poslanci
# OĽANO, NOVA, KÚ, ZMENA ZDOLA, ZA ĽUDÍ – 2 poslanci
# HLAS-SD – 2 poslanci
# OKS – 1 poslanec
# SNS – 1 poslanec
# SPOLU, DS, ŠANCA, ODS – 1 poslanec

#### Politické zastúpenie v krajskom zastupiteľstve
*Pozri aj: [[:Kategória:Zoznamy poslancov Košického samosprávneho kraja|Zoznamy poslancov Košického samosprávneho kraja]]*

Zo všetkých zastúpených poslancov je 23 nezávislých poslancov, 12 za ALIANCIU, 5 za SMER–SD a Sme rodina. Kresťanskodemokratické hnutie má 4 poslancov, SaS, PS, DOBRÁ VOĽBA a Umiernení 3 poslancov, STAROSTOVIA A NEKA taktiež 3 poslancov, HLAS 2 poslancov a koalícia OĽaNO, NOVA, KÚ, ZMENA ZDOLA, Demokratická únia Slovenska, ZA ĽUDÍ tiež 2 poslancov. Občianska konzervatívna strana, SNS aj zoskupenie Demokrati, DS, ŠANCA, ODS majú po jednom poslancovi.

#### Komisie zastupiteľstva
Zastupiteľstvo si zriaďuje podľa zákona 302/2001 Z. z. komisie ako svoje poradné, kontrolné, iniciatívne orgány, a to buď ako stále alebo dočasné orgány. Ich činnosť sa riadi *Rokovacím poriadkom komisií zastupiteľstva*. Košický samosprávny kraj má zriadené nasledujúce komisie:
* Dopravná komisia
* Finančná komisia
* Komisia cestovného ruchu a cezhraničnej spolupráce
* Komisia k hospodáreniu s majetkom
* Komisia na ochranu verejného záujmu pri výkone funkcií verejných funkcionárov
* Komisia pre cirkevné a spoločenské otázky
* Komisia regionálneho rozvoja
* Komisia územného plánovania a životného prostredia
* Kultúrna komisia
* Mandátová komisia
* Sociálna komisia
* Školská komisia
* Zdravotná komisia

## Referencie

## Externé odkazy
* Oficiálny web KSK
* Podstránka zastupiteľstva KSK 

Kategória:Košický samosprávny kraj
Skalné (vrch v Laboreckej vrchovine)

**Skalné** () je vrch v Laboreckej vrchovine, krajinnom celku Nízkych Beskýd. Leží nad obcou Vyšná Pisaná, približne  severne od Svidníka. 

## Poloha
Nachádza sa v severozápadnej časti vrchoviny, v Prešovskom kraji, okrese Svidník a na katastrálnom území obce Vyšná Pisaná a Šarbov. Najbližšími sídlami sú juhovýchodne situovaný Šarbov a Krajná Porúbka, južne sa nachádza Vyšná a Nižná Pisaná, juhozápadne Dlhoňa a Havranec, severne na území Poľska obec Olchowiec. Je súčasťou Chránenej krajinnej oblasti Východné Karpaty.

## Opis
Skalné leží v dlhej rázsoche, vybiehajúcej južným smerom z hraničného hrebeňa v masíve Stávok (). Východným smerom sa nachádza Dzial (), Zimny wierch (), Lipovina (), Murinčiak () a Čierťaž (), južným Prokopec (), Za Búčkami (), Javorie (), Rohuľa () a Dubica (), západne Kalinec (), Pomierka (), Filipovský vrch (), Kačurák () a Čeršľa () a severným Dobańce (), Stávok (), Kury wierch () a Lysý vrch (). Západné a južné svahy odvodňuje Kapišovka, voda z východných odteká Lysým potokom rovnako do Ladomirky v povodí Ondavy. Na vrchol vedie značená turistická trasa. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny a neďalekej Ondavskej vrchoviny, ojedinele aj Busov, Čergov, Slanské a Vihorlatské vrchy, výnimočne aj Tatry.

## Prístup
* po  modro značenom chodníku z obce Nižná Pisaná cez rázc. Pod Javorom
* po  žlto značenom chodníku z obce Vyšná Pisaná cez Stávok, odtiaľ po  zelenej
* po  červeno značenej magistrále po hrebeni, odtiaľ po  zelenej

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy v okrese Svidník
Kategória:Šarbov
Kategória:Vyšná Pisaná
Joseph Franz von Jacquin

**Joseph Franz von Jacquin** alebo aj **Jozef František Jacquin** (* 7. február 1776, Banská Štiavnica† 26. október 1839, Viedeň) bol prírodovedec, lekár.

## Životopis
Rodák z Banskej Štiavnice, syn profesora chémie a mineralógie a metalurgie na Banskej akadémii v Banskej Štiavnici Mikuláša Jacquina študoval na gymnáziu vo Viedni. K prírodným vedám ho priviedol v mladom veku jeho otec. Vo Viedni študoval medicínu, chémiu, zoológiu a botaniku. Promoval v roku 1788 na Viedenskej univerzite ako doktor medicíny. Na objednávku cisára Jozefa II. v rokoch 17881791 uskutočnil študijné pobyty v Nemecku, Holandsku a Veľkej Británii. Po otcovi zdedil funkciu profesora botaniky a chémie na Viedenskej univerzite, ktorú zastával od roku 1797 až do odchodu do dôchodku v roku 1838.

V roku 1834 ho cisár František menoval správcom cisárskej záhrady v paláci Belvedere vo Viedni. V roku 1820 sa stal vládnym radcom a v roku 1838 bol vyznamenaný rytierskym krížom Rádu svätého Štefana. Od roku 1808 bol členom korešpondentom Bavorskej akadémie vied. V roku 1820 bol zvolený za člena Nemeckej akadémie prírodných vied Leopoldina. V roku 1821 bol zvolený za zahraničného člena Kráľovskej švédskej akadémie vied. V roku 1830 sa stal čestným členom Pruskej akadémie vied. V roku 1806 bol povýšený do barónskeho stavu.

## Dielo (výber)
* Jacquin, J.F. *Lehrbuch der allgemeinen und medizinischen Chemie zum Gebrauche seiner Vorlesungen.* C.F. Wappler, Wien 1798.
* Jacquin, J.F., E. Fenzl & I. Schreibers. *Eclogae plantarum rariorum aut minus cognitarum : quas ad vivum descripsit et iconibus coloratis illustravit.* A. Strauss, Wien, 1811-1844.
* Jacquin, J.F., E. Fenzl & I. Schreibers. *Eclogae graminum rariorum aut minus cognitarum : quae ad vivum descripsit et iconibus coloratis illustravit.* A. Strauss et Sommer, Wien, 1813-1844.
* Jacquin, J. F. *Über den Ginkgo.* Carl Gerold, Wien, 1819. 

## Referencie

Kategória:Osobnosti z Banskej Štiavnice
Kategória:Rakúski botanici
Kategória:Rakúski chemici
Kategória:Rakúski zoológovia
Kategória:Ornitológovia
Kategória:Rakúski prírodovedci
Kategória:Vyučujúci na Viedenskej univerzite
Kategória:Absolventi Viedenskej univerzity
Kategória:Členovia Kráľovskej švédskej akadémie vied
Kategória:Členovia Nemeckej akadémie prírodných vied Leopoldina
Turistická značkovaná trasa číslo 8146

**Turistická značkovaná trasa číslo 8146** známa aj ako **Chodník Ondreja Senku**je krátka žltá trasa v Malých Karpatoch, ktorá spája rázcestie Výtok, chata Dolina s Brezovou pod Bradlom cez sedlo Komárová. Dĺžka trasy je 8,5 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Iné projekty

## Externé odkazy
* Trasa na turistickej mape

8146
8146
Blade (film)

***Blade*** (v anglickom origináli ***Blade***) je americký akčný film z roku 2025 od režiséra Yanna Demanga, natočený na motívy komiksov od vydavateľstva Marvel Comics o superhrdnovi Bladovi. Jedná sa o 38. film v MCU a je súčasťou 6. fázy Marvel Cinematic Universe a Mnohovesmírnej ságy.

Film bol oznámený v roku 2019 na udalosti Comic-Con. Ali mal prvýkrát hlasové cameo ako Blade vo filme Eternals (2021). Vo februári 2021 bola najatá Stacy Osei-Kuffourová, aby napísala scenár. Koncom roku 2021 bol najatý Bassam Tariq ako režisér. Tariq odišiel o rok neskôr kvôli posunom v produkcii filmu a kreatívnym rozdielom. V novembri 2022 bol nájdený režisér Yann Demange a to v čase, keď Michael Starrbury prepisoval scenár. Nic Pizzolatto sa pridal ako ďalší scenárista v apríli 2023. Do konca novembra 2023 bol Michael Green najatý, aby napísal nový scenár.

## Dej
Po smrti svojej matky začne Eric Brooks loviť upírov.

## Produkcia
Natáčanie, ktoré bolo naplánované na jún 2023 bolo odložené kvôli štrajku scenáristov. Očakáva sa, že sa natáčanie začne koncom roku 2024 v Tyler Perry Studios v Atlante. Natáčať sa má aj v Clevelande, New Orleans a Maroku.

## Obsadenie
* Mahershala Ali ako Eric Brooks / Blade:
Tento hybrid upíra a človeka sa venuje lovu svojich upírskych príbuzných. Bladeov bojový prístup definuje majstrovstvo bojových umení v kombinácii so špecializovanými zbraňami proti upírom.

## Premiéra
*Blade* bude mať premiéru v slovenských kinách 6. novembra 2025. Americká premiéra sa uskutoční 7. novembra 2025. Prvýkrát bola premiéra naplánovaná na 2. november 2023.

## Referencie

## Externé odkazy
* 
* 

## Zdroj

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe
Kategória:Filmy z 2025
Kategória:Filmy podľa názvu
Kyselina kumarová

Ako **kyselina kumarová** (sumárny vzorec , molárna hmotnosť ) sa označujú tri izoméry monohydroxyškoricovej kyseliny:
*Kyselina ''o''-kumarová (*kyselina 2-monohydroxyškoricová*)
*Kyselina ''m''-kumarová (*kyselina 3-monohydroxyškoricová*)
*Kyselina ''p''-kumarová (*kyselina 4-monohydroxyškoricová*)
Kyselina umbelová

**Kyselina umbelová** (**kyselina 2,4-dihydroxyškoricová**) je hydroxyškoricová kyselina. Je to izomér kyseliny kávovej.

## Význam
Je prekurzorom v dráhe biosyntézy umbeliferónu. Umbeliferón je fenylpropanoid a ako taký sa syntetizuje z <small>L</small>-fenylalanínu, ktorý sa zase produkuje šikimátovou cestou. Z fenylalanínu sa najprv štiepi amoniak za vzniku kyseliny škoricovej pôsobením fenylalanín amoniaklyázy (PAL), ktorá sa následne hydroxyluje cinamát-4-hydroxylázou (C4H) za vzniku kyseliny ''p''-kumarovej. Kyselina *p*-kumarová sa opäť hydroxyluje cinamát/kumarát-2-hydroxylázou (C2H) za vzniku kyseliny umbelovej, po čom nasleduje inverzia stereochémie nenasýtenej väzby susediacej s karboxylovej skupinou. Nakoniec intramolekulárny atak z hydroxylovej skupiny C2' na karboxylovú skupinu uzavrie kruh a vzniká laktónový umbeliferón.

: alt=L-phenylalanine|120x120bod|L-fenylalanín &nbsp;\xrightarrow{PAL}&nbsp;alt=Cinnamic acid|120x120bod|Kyselina škoricová&nbsp;\xrightarrow{C4H}&nbsp;alt=para-Coumaric acid|140x140bod|kyselina para-kumarová&nbsp;\xrightarrow{C2H}&nbsp;alt=2,4-Dihydroxycinnamic acid|140x140bod|Kyselina 2,4-dihydroxyškoricová&nbsp;\longrightarrow&nbsp;alt=Umbelliferone|120x120bod|Umbelliferon

Enzým 4-hydroxycinamátdekarboxyláza, indukovaný v niektorých druhoch baktérií, ako je *[[Klebsiella oxytoca]]*, funguje tiež s analógmi kyseliny *p*-kumarovej, ako je kyselina (*E*)-2,4-dihydroxyškoricová.

## Referencie

## Zdroj

Kategória:Fenylpropanoidy
umbelová
umbelová
Pakost lesklý

**Pakost lesklý** () je jednoročná bylina z čeľade pakostovité (*Geraniaceae*). Jeho prirodzený areál sa rozprestiera od Európy po strednú Áziu.

## Opis
Pakost lesklý je jednoročná bylina, vysoká 10 až 40 cm, s tenkým a málo rozkonáreným koreňom. Byle sú vystúpavé alebo priame, jasno až lesklo zelené, niekedy červenkasté, holé alebo riedko roztratene chlpaté.

Listy sú protistojné, dolné a stredné dlhostopkaté, najvyššie skoro sediace. Čepele sú okrúhle až okrúhlo obličkovité, s priemerom 4 až 6 cm, do troch štvrtín dlaňovito päťdielne až sedemdielne, diely sú obrátene vajcovito klinovité, vpredu vrúbkované alebo trojlaločné.

Kvety sú usporiadané v dvojkvetých vidliciach, ktoré sú trocha dlhšie ako podporné listy. Kvetné stopky sú pri dozretí vzpriamené. Ružová až svetlo purpurová päťpočetná koruna s priemerom 8 až 10 mm je pravidelná. Kvetné lupienky sú voľné, podlhovasto obrátene vajcovité, na báze zúžené do dlhého holého nechtíka, na vrchole zaoblené, dlhé do 10 mm. Semenník je päťpuzdrový, s jednou čnelkou rozdelenou na päť blizien. Tyčinky sú na báze kopijovito rozšírené a holé. Päťpočetný kalich má lístky voľné, vajcovité až vajcovito kopijovité, žliazkaté, dlhé 5 až 6 mm, v čase kvitnutia sú vzpriamené.

Zobákovité plody sú priečne vráskavé, jemne žliazkato chlpaté, dlhé 7 až 9 mm. Po dozretí sa rozpadávajú na päť na vrchole spojených plôdikov.

## Rozšírenie
Areál prirodzeného rozšírenia pakosta lesklého sa rozprestiera od Európy (nevyskytuje sa v Poľsku, Holandsku a Bielorusku) po južné oblasti európskeho Ruska a severný Kaukaz. Pôvodný je tiež v severnej Afrike a od Saudskej Arábie cez Irán, Pakistan až po Indiu a západné Himaláje.

Zavlečený v Spojených Štátoch v Kalifornii, Oregone a Washingtone.

Na Slovensku je vzácne rozšírený na Záhorskej a Podunajskej nížine, v Malých Karpatoch, Slovenskom stredohorí a na Tribeči. Najvyššie zistený výskyt bol zaznamenaný vo výške 901 m n. m., na Veľkom Inovci.

## Ekológia
Pakost lesklý obsadzuje stanovištia na vápencoch a andezitoch od nížin po podhorský stupeň. Rastie vo svetlých listnatých lesoch, krovinách a na zarastených skalách. Vyhovujú mu vlhké, výživné, zásadité, voľné, humózne, kamenité i hlinité pôdy. Kvitne od mája do auguste.

## Galéria

Geranium lucidum Sturm6.jpg|Poster - celkový habitat. 


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
lesklý
Kategória:Rastliny s ružovými kvetmi
Kategória:Rastliny s purpurovými kvetmi
AZS AJP Gorzów Wielkopolski

náhľad|Tím pre sezónu 2024/25.

**AZS AJP Gorzów Wielkopolski**, v súčasnosti pre sponzorské účely **PolskaStrefaInwestycji Enea AJP Gorzów Wielkopolski**, resp. **InvestInTheWest Enea Gorzów** je poľský ženský basketbalový klub, pôsobiaci v meste Gorzów Wielkopolski od rok 2001. Od sezóny 2004/05 pôsobí primárne v poľskej najvyššej súťaži, Basket Liga Kobiet (BLK). Najväčšími úspechmi klubu sú doposiaľ tri druhé miesta v BLK zo sezón 2008/09, 2009/10 a 2018/19. V sezóne 2024/25 hrá Gorzów Wielkopolski v BLK a v Eurocup.

## Umiestnenia v poľskej najvyššej súťaži
* Sezóna 2004/05: 8. miesto
* Sezóna 2005/06: 5. miesto
* Sezóna 2006/07: 4. miesto
* Sezóna 2007/08: Súbor:Med 3.png 3. miesto
* Sezóna 2008/09: Súbor:Med 2.png 2. miesto
* Sezóna 2009/10: Súbor:Med 2.png 2. miesto
* Sezóna 2010/11: Súbor:Med 3.png 3. miesto
* Sezóna 2011/12: 7. miesto
* Sezóna 2012/13: 6. miesto
* Sezóna 2013/14: 5. miesto
* Sezóna 2014/15: 5. miesto
* Sezóna 2015/16: 10. miesto
* Sezóna 2016/17: 4. miesto
* Sezóna 2017/18: 7. miesto
* Sezóna 2018/19: Súbor:Med 2.png 2. miesto
* Sezóna 2019/20: Súbor:Med 3.png 3. miesto
* Sezóna 2020/21: Súbor:Med 3.png 3. miesto
* Sezóna 2021/22: 4. miesto
* Sezóna 2022/23: Súbor:Med 3.png 3. miesto
* Sezóna 2023/24: Súbor:Med 2.png 2. miesto
* Sezóna 2024/25: Súbor:Med 2.png 2. miesto

## Súpiska hráčok
### Káder pre sezónu 2024/25
*Zoznam je aktuálny ku 7. novembra 2024.*

## Referencie

## Externé odkazy
* Oficiálny web 

Kategória:Poľské basketbalové kluby
Kategória:Gorzów Wielkopolski
Kategória:Organizácie založené v 2001
Turistická značkovaná trasa číslo 5139

**Turistická značkovaná trasa číslo 5139** je zelená trasa v Myjavskej pahorkatine,  ktorá vedie z obce Podbranč, Martišovci do Brezovej pod Bradlom. Dĺžka trasy je 11,2 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Myjavskej pahorkatine

## Iné projekty

## Externé odkazy
* Trasa na turistickej mape

5139
5139
Fedorkov

**Fedorkov** () je vrch v Laboreckej vrchovine, krajinnom celku Nízkych Beskýd. Leží na slovensko-poľskej hranici, nad obcou Čertižné, približne  severozápadne od Medzilaboriec. 

## Poloha
Nachádza sa v hraničnom hrebeni na severnom okraji vrchoviny. Južná časť masívu zasahuje na územie Prešovského kraja, okresu Medzilaborce a katastrálne územie obce Čertižné, severná časť patrí poľskému Podkarpatskému vojvodstvu, powiatu Krosno a gmine Jaśliska. Najbližším sídlom je južne situované Čertižné, západne leží Príkra, Nižný a Vyšný Komárnik a severne na území Poľska obec Jaśliska. Oblasť je súčasťou Chránenej krajinnej oblasti Východné Karpaty v slovenskej a Jaśliského parku v poľskej časti.

## Opis
Fedorkov leží v hraničnom hrebeni na severnom okraji Laboreckej vrchoviny, severovýchodne od Čertižského sedla. Západne sa nachádza Klepke (), Dranec () a Pstrzyńska (), južne Rusinov (), Klin (), Pastovňa (), Lesíky () a Kameň (), východne Weretyszów (), Debrz () a Popielak () a severne Kamień (), Garbki () a Tokarnia (). Juhovýchodné úbočie je pramennou oblasťou rieky Laborec, ktorá odvodňuje celú južnú časť hrebeňa. Voda zo severovýchodných a západných svahov odteká potokom Bielcza do Jasiolky v povodí Visly. Vrcholom vedie značená Východokarpatská magistrála. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny, ojedinele tiež Ondavskú vrchovinu, Busov, Čergov, Slanské a Vihorlatské vrchy, výnimočne i Tatry.

## Prístup
* po  červeno značenej magistrále po hrebeni:
** od západu z Duklianskeho priesmyku cez Čertižské sedlo
** od východu z rázcestia Koprivničná
* po  zeleno značenom chodníku z obce Čertižné cez Čertižské sedlo

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Poľsku
Kategória:Vrchy v okrese Medzilaborce
Kategória:Čertižné
Kategória:Vrchy v Podkarpatskom vojvodstve
Fantastická štvorka

**Fantastická štvorka** môže byť:

* film:
** film z roku 2005, pozri Fantastická štvorka (2005)
** film z roku 2015, pozri Fantastická štvorka (2015)
** film z roku 2025, pozri Fantastická štvorka (2025)

* seriál:
** animovaný seriál z roku 1994, pozri Fantastická štvorka (1994)
Archer

**Archer** môže byť:

* krstné meno, pozri Archer (krstné meno)
* priezvisko, pozri Archer (priezvisko)

## Geografia
* ľadovec na antarktickom polostrove Graham Land, pozri Archer (ľadovec)
* rieka v Cape York Peninsula v Austrálii, pozri Archer River
* mesto v Alachua County v americkom štáte Florida, pozri Archer (Florida)
* mesto v O'Brien County v americkom štáte Iowa, pozri Archer (Iowa)
* okres (county) v americkom štáte Texas, pozri Archer County
* mesto v Archer County v americkom štáte Texas, pozri Archer City

## Vojenstvo
* švédska samohybná húfnica, pozri Archer (samohybná húfnica)
* britský stíhač tankov Self Propelled 17pdr, Valentine, Mk I z obdobia druhej svetovej vojny, pozri Archer (stíhač tankov)
* kódové označenie NATO pre sovietsku a ruskú protilietadlovú raketu AA-11 Archer, pozri R-73 (raketa vzduch-vzduch)
* kanadská podporná operácie počas operácie Enduring Freedom v Afganistane, pozri operácia Archer
Weretyszów

**Weretyszów** () je vrch v Laboreckej vrchovine, krajinnom celku Nízkych Beskýd. Leží na slovensko-poľskej hranici, nad obcou Habura, približne  severne od Medzilaboriec. 

## Poloha
Nachádza sa v hraničnom hrebeni na severnom okraji vrchoviny. Slovenská, juhozápadná časť masívu zasahuje na územie Prešovského kraja, okresu Medzilaborce a katastrálne územie obce Habura, severovýchodná patrí poľskému Podkarpatskému vojvodstvu, powiatu Krosno a gmine Jaśliska. Najbližším sídlom je juhozápadne situovaná Habura, západne leží Čertižné a južne Kalinov. Oblasť je súčasťou Chránenej krajinnej oblasti Východné Karpaty v slovenskej a Jaśliského parku v poľskej časti.

## Opis
Weretyszów leží v hraničnom hrebeni na severnom okraji Laboreckej vrchoviny, medzi Čertižským a Laboreckým priesmykom. Západne sa nachádza Kamień (), Fedorkov (), Kameň () a Kýčera (), južne Brúsy (), Ráztoky () a Hudákov (), východne Stredný hrb (), Daňová (), Paseky () a Baba () a severne Kiczera () a Debrz (). Západné a južné svahy odvodňuje potok Slížov do rieky Laborec, východné a severné časti sú pramennou oblasťou Jasiolky v povodí Visly. Vrcholom vedie značená Východokarpatská magistrála. 

### Výhľady
Vrchol pokrýva lesný porast, ktorý neumožňuje rozhľad. Z blízkej slovenskej časti, kde je horská lúka je však vidieť okolité vrcholy Laboreckej vrchoviny, pri vhodných podmienkach tiež Ondavskú vrchovinu, Busov, Čergov a Slanské vrchy, výnimočne i Tatry.

## Prístup
* po  červeno značenej magistrále po hrebeni:
** od severozápadu z Čertižského sedla cez Fedorkov a rázc. Vodojem, št. hr.
** od juhovýchodu z Laboreckého priesmyku cez Paseky
* po  modro značenom chodníku z obce Habura cez rázc. Vodojem, št. hr.

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Poľsku
Kategória:Vrchy v okrese Medzilaborce
Kategória:Habura
Kategória:Vrchy v Podkarpatskom vojvodstve
Pakost nízky

**Pakost nízky** () je jednoročná až trváca bylina z čeľade pakostovité (*Geraniaceae*). Jeho prirodzený areál sa rozprestiera od Európy po západné Himaláje.

## Opis
Pakost nízky je jednoročná až trváca bylina vysoká 10 až 30 cm. Byľ je vystúpavá, často už od spodku rozkonárená, veľmi krátko odstávajúco chlpatá, hore aj žliazkatá. Podobá sa na pakost mäkký, s ktorým sa môže zamieňať.

Prízemné a dolné stonkové listy sú dlhostopkaté, protistojné, vyššie krátkostopkaté až sediace a zdanlivo striedavé. Čepeľ je v obryse okrúhla, s priemerom 2 až 4 cm, do troch štvrtín dlaňovito sedem až deväť dielna, diely sú obrátene vajcovité alebo podlhovasto klinovité, na vrchole často tupé, trojlaločné. Prílistky  sú malé, kopijovité, brvité.

Súkvetie tvoria dvojkveté vidlice, na stopkách dlhších ako podporné listy. Kvetné stopky sú počas kvitnutia i pri dozretí vzpriamené. Bledofialová päťpočetná koruna je pravidelná, voľná, v priemere do 4 mm. Kvetné lupienky sú obrátene vajcovité, na báze zúžené do krátkeho brvitého nechtíka, na vrchole plytko vykrojené, dlhé ako kalich. Semenník je päťpuzdrový, s jednou čnelkou rozdelenou na päť blizien. Tyčinky sú na báze kopijovito rozšírené, jemne chlpaté, vonkajšie sú zvyčajne zakrpatené a bez peľníc. Päťpočetný kalich má lístky voľné, vajcovité, trojžilové, na okraji blanité, dlho odstávajúco žliazkato chlpaté, na vrchole končisté, dlhé 3 až 4 mm.

Zobákovité plody sú pritlačene chlpaté, nevráskavé, dlhé do 10 mm, zobáčik je žliazkatý. Po dozretí sa rozpadávajú na päť na vrchole spojených plôdikov. Guľovité semená sú s jemnou kresbou.

## Rozšírenie
Areál prirodzeného rozšírenia pakosta nízkeho zahŕňa celú Európu až po európske Rusko. Pôvodný je aj v severnej Afrike (Maroko, Alžírsko) a od Turecka cez Irán, Afganistan, Pakistan až po Indiu a západné Himaláje.

Zavlečený je v Kanade a Spojených Štátoch, v Južnej Amerike (Argentína, Čile, Uruguaj), v Grónsku, Japonsku, na Novom Zélande, Taiwane, západnej Sibíri a v ruskom Prímorsku.

Na Slovensku je hojnejšie rozšírený v panónskej oblasti, inde je zriedkavý až vzácny. Najvyššie zaznamenaný výskyt bol vo výške asi 1 000 m n. m., v Doline siedmych prameňov, vo Vysokých Tatrách.

## Ekológia
Pakost nízky rastie v nižších polohách na poliach, v trávnatých porastoch, na pasienkoch a pri okrajoch ciest. Obľubuje vysychavé, výživné, dusíkaté, slabo kyslé, hlinitopiesočnaté pôdy. Kvitne od mája do októbra.

## Galéria

Geranium pusillum Sturm3.jpg | Ilustrácia.
Geranium pusillum sl12.jpg | Zobákovitý päťpuzdrový plod.


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
nízky
Kategória:Rastliny s fialovými kvetmi
Kategória:Flóra v Grónsku
Sandro Overend Rigillo

Biskup **Sandro Overend Rigillo** OFM (* 31. január 1959, Sliema, Malta) je maltský a líbyjský rímskokatolícky duchovný, františkán a apoštolský vikár bengázsky.

## Životopis
Sandro Overend Rigillo vstúpil do noviciátu v maltskej provincii Františkánov a svoje večné sľuby zložil 12. septembra 1982. Štúdium filozofie a teológie ukončil na Národnom inštitúte cirkevných a náboženských štúdií na Malte a na teologickom Inštitúte Antonianum v Bologni (). Za kňaza bol vysvätený 29. júna 1984.
náhľad|vľavo|Erb Apoštolského vikariátu Bengázi

V rokoch 1997 až 2019 slúžil Rádu Františkánov v rôznych oblastiach. Bol rektorom študentov na Pápežskej univerzite Antonianum v Ríme (1996 – 2003), generálnym sekretárom rádu a koordinátorom kancelárií Generálnej kúrie v Ríme bol v rokoch 2003 – 2006. V rokoch 2008 – 2014 bol provinciálom provincie San Paolo na Malte. Vykonával tiež funkciu Strážcu bratstva Santa Maria Mediatrice v Ríme a bol tiež delegátom generálneho sekretára pre františkánske misie v Líbyi a v rokoch 2015 – 2018 bol člen Liturgickej komisie rádu.

Od 8. decembra 2019 bol apoštolským administrátorom dvoch líbyjských cirkevných jurisdikcií: Apoštolského vikariátu Bengázi a Apoštolského vikariátu Derna.

### Apoštolský vikár a biskup
Pápež František ho 16. júla 2023 vymenoval za apoštolského vikára v líbyjskom Bengázi. Prítomnosť silnej maltskej komunity v Líbyi počas 20. storočia bola podnetom na rozvoj tejto misie Rímskokatolíckej cirkvi najmä pre potreby maltských migrantov. Vikariát v Bengázi bol ustanovený v roku 1927 a od samého začiatku ho spravovali príslušníci františkánskej rehole. V súčasnosti sa práca františkánov sústreďuje výlučne na pastoráciu pracovníkov z radov prisťahovalcov a členov či pracovníkov diplomatických misií v Líbyi. 

Sandro Overend Rigillo prijal biskupskú vysviacku 22. augusta 2023 v Sanktuáriu Najsvätejšieho Srdca Panny Márie v Slieme (mal.: *Santwarju Marjan tas-Sacro Cuor*) z rúk apoštolského nuncia na Malte a v Líbyi, arcibiskupa Savia Hon Tai-Faia. Spoluzasvätiteľmi boli maltský arcibiskup metropolita Charles Scicluna a biskup George Bugeja, tripolský apoštolský vikár.

## Erb
Autorom biskupovho osobného cirkevného erbu je slovenský heraldik Marek Sobola, rodák zo Žiliny.

## Referencie

Kategória:Maltskí rímskokatolícki biskupi
Kategória:Katolícki teológovia 21. storočia
Oceánsky pohár národov 2024

**Oceánsky pohár národov 2024** je 11. ročníkom medzinárodného futbalového turnaja pod hlavičkou OFC. Turnaj bude hostiť Vanuatu v dňoch od 15. do 30. júna 2024. Obhajcom titulu bude  z roku 2016. Turnaj v roku 2020 bol zrušený kvôli pandémii COVID-19.

## Kvalifikované tímy
Turnaja sa zúčastní osem tímov. Sedem tímov sa kvalifikovalo automaticky na finálový turnaj.

* Nová Kaledónia sa vzdala účasti pred turnajom pre sociálne nepokoje v krajine

## Štadióny
Finálový turnaj sa bude hrať v mestách Suva a Port Vila.

## Kvalifikácia
Sedem najlepších tímov podľa rebríčka FIFA sa automaticky kvalifikovalo na finálový turnaj. O poslednú miestenku sa zabojuje v kvalifikácii. 

Kvalifikáciu bude hostiť Tonga. Po prvýkrát od roku 1996 sa nezúčastní turnaja . Víťaz turnaja sa kvalifikuje na finálový turnaj.

Kvalifikácia sa bude hrať v dňoch od 20. do 26. marca 2024.

Víťazom kvalifikácie sa stala Samoa.

## Skupinová fáza

### Skupina A

### Skupina B

## Play-off

### Semifinále

### O tretie miesto

### Finále
Víťaz Oceánskeho poháru národov 2024 sa stal Nový Zéland.

## Referencie

## Zdroj

Kategória:Oceánsky pohár národov
Kategória:Futbal v 2024
Kategória:Futbal na Vanuatu
Adam Sýkora

**Adam Sýkora** (* 7. september 2004, Piešťany) je slovenský profesionálny hokejový útočník, ktorý hrá za New York Rangers v National Hockey League (NHL). Klub ho draftoval v druhom kole draftu NHL 2022, ako celkovo 63. hráča.

## Klubová kariéra
Sýkoru draftovali New York Rangers ako 63. výber v drafte NHL 2022. S Rangers podpísal trojročnú zmluvu na vstupnej úrovni 15. júla 2022. K Rangers sa pripojil na začiatku ich tréningového kempu v roku 2022, ale po odohraní jedného predsezónneho zápasu sa vrátil do tímu HK Nitra v Slovenskej extralige.

Sýkora v sezóne 2022/23 strelil 8 gólov a mal 13 asistencií v 38 zápasoch za HK Nitra. Po vypadnutí HK Nitra z play-off Extraligy v marci 2023 sa pripojil k Hartford Wolf Pack v AHL.

Po vypadnutí Hartfordu z play-off Calder Cupu 2024 bol povolaný do súpisky Rangers na play-off Stanley Cupu, no na zápas nenastúpil.

Počas sezóny AHL 2024/25 hral Sýkora prevažne v tretej formácii Hartfordu v obrane a na pozícii rozohrávača oslaboviek. Vďaka výborným výkonom v Hartforde v sezóne 2025/26, bol Sýkora 24. marca 2026 povolaný do NHL. Svoj debut v NHL za Rangers absolvoval 25. marca 2026 proti Toronto Maple Leafs. Svoj prvý gól v NHL strelil hneď v ďalšom zápase, 27. marca do siete tímu Chicago Blackhawks.

## Reprezentačná kariéra
Sýkora reprezentoval slovenskú reprezentáciu do 18 rokov na Hlinka Gretzky Cupe v roku 2021. Na turnaji strelil dva góly v piatich zápasoch. Slovensko skončilo na turnaji na druhom mieste.

Sýkora reprezentoval slovenskú reprezentáciu do 20 rokov na juniorských šampionátoch v rokoch 2022, 2023 a 2024. Na Majstrovstvách sveta v roku 2024 bol kapitánom tímu.

Sýkora hral aj v seniorskej reprezentácii Slovenska na Majstrovstvách sveta v roku 2022. Na nich zaznamenal dva góly a jednu asistenciu.

## Štatistiky

### Klub

### Reprezentácia

## Referencie

## Externé odkazy
* Adam Sýkora – eliteprospects.com

Kategória:Slovenskí hokejisti
Kategória:Hráči HK Nitra
Kategória:Hráči HK Levice
Kategória:Hráči Hartford Wolf Pack
Kategória:Hokejisti draftovaní klubom New York Rangers
Kategória:Účastníci MS v hokeji 2022
Kategória:Osobnosti z Piešťan
Kategória:Hráči New York Rangers
Nikdy ťa neopustím

**Nikdy ťa neopustím** () je turecký romantický seriál, v ktorom hlavné postavy stvárňujú herečka Amine Gülşe a herec Tolgahan Sayışman. Na Slovensku seriál vysielala TV Doma od 19. marca 2018 do 8. augusta 2018 od pondelka do štvrtka o 20:30 v dvoch častiach za sebou. Následne TV Doma seriál reprízovala od 7. septembra 2020 do 17. februára 2021.

## Obsadenie

## Externé odkazy
* 
* ''Nikdy ťa neopustím''oficiálna slovenská webstránka

## Zdroje
* https://www.markiza.sk/relacie/nikdy-ta-neopustim
* https://www.showtv.com.tr/dizi/tanitim/asla-vazgecmem/1411

Kategória:Turecké televízne seriály
Kategória:Televízne seriály z roku 2015